				|

		52012PC0449

			Propunere de REGULAMENT AL PARLAMENTULUI EUROPEAN ŞI AL CONSILIULUI privind alocarea contingentelor tarifare aplicabile exporturilor de lemn din Federația Rusă către Uniunea Europeană /* COM/2012/0449 final - 2012/0217 (COD) */

			   	EXPUNERE
DE MOTIVE
În contextul procesului de aderare la
Organizația Mondială a Comerțului (OMC), Federația
Rusă s-a angajat să reducă nivelurile taxelor la export pe care
le aplică în prezent pentru produsele din lemn brut. Pentru anumite tipuri
de lemn, în special anumite specii de lemn de conifere (și anume, molid
și pin), Rusia a fost de acord să deschidă contingente tarifare
pentru exportul acestor produse și să aloce Uniunii Europene un
subcontingent specific. Nivelurile taxelor la export în cadrul contingentelor
tarifare vor fi aplicate la un nivel redus în mod semnificativ (și anume
13% pentru molid și 15% pentru pin, în locul unei taxe la export actuale
realizate în afara contingentului (neconsolidată) de 25%, dar nu mai mică
de 15 EUR/m³). Aceste angajamente specifice ale Federației Ruse au fost
incluse în lista de concesii a OMC, ca anexă la partea V din listă.
Un acord bilateral sub forma unui schimb de
scrisori (denumit în continuare „acordul”) instituie dispoziții generale
privind punerea în aplicare a subcontingentului tarifar alocat UE. Acordul
prevede, în special, că UE gestionează cantitățile din
subcontingentul tarifar al UE și că Federația Rusă emite
licențe de export pe baza documentelor de import relevante emise de UE.
De asemenea, acordul prevede că UE
și Federația Rusă elaborează modalități tehnice
mai detaliate pentru gestionarea contingentelor tarifare până la intrarea
în vigoare a acordului. Aceste modalități tehnice figurează
într-un protocol negociat de UE și guvernul Federației Ruse (denumit
în continuare „protocolul”). Protocolul stabilește normele privind
administrarea contingentelor tarifare la export și a exporturilor din
cadrul acestor contingente, inclusiv dispozițiile privind cooperarea
dintre autoritățile competente din Uniunea Europeană și
guvernul Federației Ruse necesare pentru a asigura funcționarea
adecvată a sistemului.
Interesul puternic al UE pentru contingentele
tarifare se datorează faptului că acestea oferă avantaje
semnificative pentru exporturile de lemn din Rusia, taxele aplicabile în cadrul
contingentului fiind mult mai reduse în raport cu taxele aplicabile în afara
contingentului (neconsolidate). În special, industriile forestiere din UE
și utilizatorii din aval, cum ar fi industriile hârtiei, construcțiilor
și mobilei au avut de suferit de pe urma majorării consecutive a
taxelor la exportul de lemn aplicate de Federația Rusă începând cu
2007. Operatorii economici din UE doresc la momentul actual să aibă
acces la aceste materii prime în condiții semnificativ mai bune; de fapt,
contingentele tarifare au fost stabilite în interesul acestora.
Pentru a garanta funcționarea eficace a
sistemului de administrare prevăzut în acord și în protocol începând
cu momentul aderării Federației Ruse la OMC, atât acordul, cât și
protocolul vor fi aplicate cu titlu provizoriu începând cu data respectivei
aderări. Articolul 3 din Decizia Consiliului 2012/105/UE din 14 decembrie
2011 privind semnarea, în numele Uniunii Europene, și aplicarea provizorie
a acordului și a protocolului, confirmă aplicarea provizorie atât a
acordului, cât și a protocolului până la finalizarea procedurilor
pentru încheierea acordului.
Comisia ar trebui să fie
împuternicită să adopte dispozițiile necesare pentru gestionarea
cantităților din contingentul tarifar alocate exporturilor în UE prin
intermediul unui act de punere în aplicare. Articolul 4 din Decizia
Consiliului 2012/105/UE din 14 decembrie 2011 privind semnarea, în numele
Uniunii Europene, și aplicarea provizorie a acordului și a
protocolului, a autorizat Comisia să adopte norme detaliate referitoare la
metoda de alocare a autorizațiilor de contingent în conformitate cu
articolul 5 alineatul (2) din protocol și orice alte dispoziții
necesare pentru gestionarea de către Uniunea Europeană a contingentelor
tarifare alocate exporturilor către Uniunea Europeană. Pe
această bază, Regulamentul de punere în aplicare (UE) nr. 498/2012 al
Comisiei din 12 iunie 2012 a stabilit normele de punere în aplicare provizorii
necesare, cu scopul de a permite Uniunii să gestioneze în mod
operațional subcontigentele tarifare în momentul aderării
Federației Ruse la OMC. Cu toate acestea, Regulamentul de punere în
aplicare (UE) nr. 498/2012 al Comisiei încetează să se mai aplice de
la data la care protocolul încetează să fie aplicat cu titlu
provizoriu (a se vedea articolul 20 alineatul (2) din Regulamentul de punere în
aplicare (UE) nr. 498/2012). Comisia ar trebui, prin urmare, să fie
împuternicită, prin intermediul unui regulament al Parlamentului European și
al Consiliului adoptat în conformitate cu procedura legislativă
ordinară, să adopte dispozițiile de punere în aplicare
definitive necesare.
În scopul de a permite o bună gestionare
operațională de către UE a subcontingentelor până la data
aderării Federației Ruse la OMC, capitolul 7 din Regulamentul de
punere în aplicare (UE) nr. 498/2012 al Comisiei a stabilit dispoziții
referitoare la anumite măsuri pregătitoare care trebuie luate imediat
după intrarea în vigoare a regulamentului de punere în aplicare
provizoriu. Aceste măsuri pregătitoare sunt necesare pentru
calcularea sumelor maxime la import (așa-numitele „plafoane”) pentru
societățile care pot solicita statutul de importator
„tradițional” în primele trei perioade contingentare de aplicare a
acordului și a protocolului [a se vedea articolul 5 alineatul (4) din protocol].
Efectele juridice ale măsurilor
pregătitoare luate în conformitate cu Regulamentul de punere în aplicare
(UE) nr. 498/2012 al Comisiei ar trebui, prin urmare, să fie
menținute în noul regulament de punere în aplicare care urmează
să fie adoptat de Comisie pentru a asigura certitudinea și
continuitatea juridice pentru operatorii economici.
2012/0217 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
privind alocarea contingentelor tarifare
aplicabile exporturilor de lemn din Federația Rusă către Uniunea
Europeană
PARLAMENTUL
EUROPEAN ŞI CONSILIUL UNIUNII EUROPENE,
având în vedere
Tratatul privind funcționarea Uniunii Europene, în special articolul 207,
având în vedere
propunerea Comisiei Europene,
după
transmiterea proiectului de act legislativ către parlamentele
naționale,
hotărând în
conformitate cu procedura legislativă ordinară[1],
întrucât:
(1)       Având
în vedere importanța economică, pentru Uniunea Europeană, a
importurilor de lemn brut și importanța pe care o are, pentru Uniune,
Federația Rusă în calitate de furnizor de lemn brut, Comisia a
negociat cu Federația Rusă angajamente conform cărora aceasta
din urmă va reduce sau va elimina taxele la export pe care le aplică
în prezent pentru lemnul brut.
(2)       Aceste
angajamente, care vor deveni parte din lista de concesii a Federației Ruse
în cadrul Organizației Mondiale a Comerțului (OMC) din momentul
aderării sale la OMC, includ contingente tarifare pentru exportul anumitor
tipuri specificate de lemn de conifere, din care o parte a fost alocată
exporturilor în Uniune.
(3)       În
contextul negocierilor privind aderarea Federației Ruse la OMC, Comisia a
negociat, în numele Uniunii, cu Federația Rusă un acord sub forma
unui schimb de scrisori cu privire la administrarea contingentelor tarifare
care se aplică exporturilor de anumite tipuri de lemn de conifere din
Federația Rusă în Uniunea Europeană[2] (denumit în continuare „acordul
”).
(4)       În
conformitate cu prevederile acordului, UE și Federația Rusă au
negociat, de asemenea, modalitățile tehnice detaliate de administrare
a contingentelor tarifare, care sunt prevăzute într-un acord sub forma
unui protocol negociat între UE și Guvernul Federației Ruse[3] (denumit în continuare
„protocolul”).
(5)       La
14 decembrie 2011, Consiliul a adoptat Decizia 2012/105/UE[4] de autorizare a semnării
acordului și a protocolului și a aplicării provizorii a acestora
de la data aderării Federației Ruse la OMC. Acordul și
protocolul au fost semnate la data de 16 decembrie 2011.
(6)       În
conformitate cu dispozițiile acordului, Uniunea gestionează
subcontingentele care îi sunt alocate prin intermediul procedurilor sale
interne. Decizia 2012/105/UE prevede că Comisia adoptă norme
detaliate referitoare la metoda de alocare a autorizațiilor de contingent
în conformitate cu protocolul și orice alte dispoziții necesare
pentru gestionarea de către Uniunea a contingentelor tarifare alocate
exporturilor către Uniune. Regulamentul de punere în aplicare (UE) nr.
498/2012 al Comisiei din 12 iunie 2012 privind alocarea contingentelor tarifare
aplicabile exporturilor de lemn din Federația Rusă către Uniunea
Europeană[5]
a stabilit normele de punere în aplicare provizorii necesare, cu scopul de a
permite Uniunii să gestioneze în mod operațional subcontigentele
tarifare în momentul aderării Federației Ruse la OMC. Regulamentul
respectiv va înceta să se aplice în momentul în care acordul și
protocolul vor fi încheiate și vor intra în vigoare.
(7)       În
vederea asigurării unor condiții uniforme pentru punerea în aplicare
a acordului și a protocolului după intrarea lor în vigoare, ar trebui
conferite competențe de executare Comisiei. Competențele
menționate trebuie exercitate în conformitate cu Regulamentul (UE)
nr. 182/2011 al Parlamentului European și al Consiliului din
16 februarie 2011 de stabilire a normelor și principiilor
generale privind mecanismele de control de către statele membre al exercitării
competențelor de executare de către Comisie[6].
(8)       Procedura
de examinare trebuie utilizată pentru adoptarea actelor de punere în
aplicare care stabilesc normele privind metoda de alocare a autorizațiilor
de contingent și orice alte dispoziții necesare pentru gestionarea de
către Uniune a contingentelor tarifare alocate exporturilor către
Uniune în punerea în aplicare a acordului și a protocolului, având în
vedere că aceste acte se referă la politica comercială
comună și, prin urmare, intră sub incidența articolului 2
alineatul (2) litera (b) punctul (iv) din Regulamentul (UE) nr. 182/2011.
(9)       Pentru
a se asigura certitudinea și continuitatea juridice pentru operatorii
economici, efectele juridice ale măsurile pregătitoare luate deja în
conformitate cu Regulamentul de punere în aplicare (UE) nr. 498/2012 ar trebui
menținute de către noile acte de punere în aplicare care urmează
să fie adoptate în temeiul prezentului regulament, ca și cum aceste
măsuri pregătitoare ar fi fost adoptate în conformitate cu dispoziția
corespunzătoare acestor noi acte de punere în aplicare.
ADOPTĂ PREZENTUL REGULAMENT:
Articolul 1
1.           În cadrul punerii în aplicare
a Acordului între Uniunea Europeană și Federația Rusă în
ceea ce privește administrarea contingentelor tarifare care se aplică
exporturilor de lemn din Federația Rusă în Uniunea Europeană
și a Protocolului privind modalitățile tehnice în temeiul
acordului respectiv, Comisia adoptă norme detaliate referitoare la metoda
de alocare a autorizațiilor de contingent în conformitate cu articolul 5
alineatul (2) din protocol, și orice alte dispoziții necesare pentru
gestionarea de către Uniunea a contingentelor tarifare alocate
exporturilor către Uniune. Aceste acte de punere în aplicare se
adoptă în conformitate cu procedura de examinare menționată la
articolul 2.
2.           Actele de punere în aplicare
menționate la alineatul (1) garantează menținerea efectelor
juridice ale măsurile pregătitoare adoptate în conformitate cu
Regulamentul de punere în aplicare (UE) nr. 498/2012.
Articolul 2
Comisia este asistată de Comitetul lemnului
instituit prin articolul 5 din Directiva 2012/105/UE. Comitetul
reprezintă un comitet în sensul definiției din Regulamentul (UE)
nr. 182/2011. Comitetul lemnului poate examina orice problemă
referitoare la aplicarea acordului și a protocolului ridicată de
Comisie sau la cererea unui stat membru.
Atunci când se face trimitere la prezentul
articol, se aplică articolul 5 din Regulamentul (UE) nr. 182/2011.
Articolul 3
Prezentul regulament intră în vigoare la
data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și
se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu,
Președintele                                                  Președintele
[1]               Poziția Parlamentului European din [XXX] și
Decizia Consiliului din [XXX].
[2]               JO L 57, 29.2.2012, p. 3.
[3]               JO L 57, 29.2.2012, p. 5.
[4]               JO L 57, 29.2.2012, p. 1.
[5]               JO L 152, 13.6.2012, p. 28.
[6]               JO L 55, 28.2.2011, p. 13.


               COMISIA EUROPEANĂ
            Bruxelles, 4.5.2016
            COM(2016) 290 final
            2016/0142(COD)
            Propunere de
            REGULAMENT AL PARLAMENTULUI EUROPEAN ŞI AL CONSILIULUI
            de modificare a Regulamentului (CE) nr. 539/2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație
            (Revizuirea mecanismului de suspendare)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               În urma deciziilor referitoare la liberalizarea vizelor pentru țările din Balcanii de Vest, Comisia a propus, în 2011, instituirea unei „clauze de salvgardare privind vizele” în Regulamentul (CE) nr. 539/2001 al Consiliului
                  1
               , care ar permite suspendarea temporară a exonerării de obligația de a deține viză pentru resortisanții unei țări terțe pe o perioadă scurtă de timp, în cazul unei situații de urgență și pe baza unor criterii bine definite, în vederea soluționării eventualelor dificultăți cu care se confruntă unul sau mai multe state membre în cazul unei creșteri bruște și substanțiale a migrației neregulamentare, a cererilor de azil neîntemeiate sau a cererilor de readmisie respinse trimise de un stat membru respectivei țări terțe
                  2
               .

               La data de 11 decembrie 2013, Parlamentul European și Consiliul au adoptat Regulamentul (UE) nr. 1289/2013
                  3
               , care a modificat Regulamentul (CE) nr. 539/2001 prin introducerea așa-numitului „mecanism de suspendare” și prin modificarea mecanismului de reciprocitate existent.

               Acest mecanism de suspendare prevăzut la articolul 1a din Regulamentul (CE) nr. 539/2001 permite suspendarea temporară a exonerării de obligația de a deține viză pentru resortisanții unei țări terțe în anumite situații de urgență, ca soluție de ultim resort. Acesta poate fi declanșat de orice stat membru prin notificarea Comisiei cu privire la faptul că se confruntă, într-o perioadă de șase luni, comparativ cu aceeași perioadă din anul precedent sau cu ultimele șase luni care preced liberalizarea vizelor țării respective, cu circumstanțe care duc la o situație de urgență care nu poate fi remediată de statul membru în cauză de unul singur.

               Aceste circumstanțe sunt o creștere substanțială și bruscă a numărului de:

               –resortisanți ai respectivei țări terțe care s-au dovedit a fi în situație de ședere ilegală pe teritoriul statului membru în cauză;

               –cereri de azil neîntemeiate din partea resortisanților respectivei țări terțe, în cazul în care o astfel de creștere duce la presiuni deosebite asupra sistemului de azil al statului membru;

               –cereri de readmisie respinse trimise de statul membru respectivei țări terțe pentru resortisanții proprii.

               La notificarea Comisiei, statul membru trebuie să precizeze motivele pentru activarea mecanismului, să furnizeze date și statistici pertinente, precum și o descriere a măsurilor preliminare pe care le-a luat în vederea remedierii situației. Comisia informează apoi atât Consiliul, cât și Parlamentul European și analizează situația și amploarea problemei (numărul de state membre afectate și impactul asupra situației de ansamblu a migrației în Uniune).

               Comisia poate stabili că se impun acțiuni, luând în considerare consecințele unei suspendări a exceptării de la obligativitatea vizelor pentru relațiile externe ale Uniunii și ale statelor membre ale acesteia cu țara terță în cauză, lucrând în strânsă cooperare cu țara terță respectivă pentru a găsi soluții alternative pe termen lung. În acest caz, Comisia are la dispoziție trei luni de la primirea notificării pentru a adopta un act de punere în aplicare care să suspende temporar exceptarea de la obligativitatea vizelor pentru resortisanții țării terțe în cauză pentru o perioadă de șase luni.

               Înainte de expirarea acestei perioade de șase luni, Comisia trebuie să prezinte un raport Parlamentului European și Consiliului. Acest raport poate fi însoțit de o propunere legislativă de modificare a Regulamentului (CE) nr. 539/2001 în vederea transferării țării terțe respective pe lista țărilor care au nevoie de viză (anexa I) și, astfel, pentru a impune permanent cetățenilor săi obligația de a deține viză. Într-un astfel de caz, suspendarea temporară a exonerării de obligația de a deține viză poate fi prelungită pentru o perioadă de maximum 12 luni.

               În contextul situației actuale în materie de migrație din Uniunea Europeană și al încheierii cu succes a mai multor dialoguri referitoare la liberalizarea vizelor cu țări vecine (Georgia, Ucraina, Kosovo, Turcia), mai multe state membre au pus întrebarea dacă actualul mecanism de suspendare a vizelor asigură flexibilitatea necesară pentru a acționa în anumite situații de urgență. În special, acestea au susținut că:

               –posibilele motive de suspendare sunt prea limitate și, de exemplu, nu includ lipsa de cooperare din partea unei țări terțe în domeniul readmisiei resortisanților țărilor terțe care au tranzitat țara terță respectivă în cazul în care un acord de readmisie încheiat între Uniune sau un stat membru și țara terță în cauză prevede o astfel de obligație de readmisie;

               –inițiativa de a declanșa mecanismul de suspendare prin intermediul unei notificări, care în regulament aparține exclusiv statelor membre, ar trebui extinsă la Comisie;

               –perioadele de referință și termenele sunt prea lungi, ceea ce nu permite o reacție rapidă în situații de urgență.

               Luând în considerare propunerile recente ale Comisiei privind liberalizarea vizelor cu Georgia
                  4
               , Ucraina
                  5
               , Turcia
                  6
                și Kosovo
                  7
               , precum și recentele discuții cu statele membre, Comisia a decis să prezinte o propunere de modificare a Regulamentului (CE) nr. 539/2001 pentru a revizui actualul mecanism de suspendare.

               Principalul obiectiv este acela de a consolida mecanismul de suspendare prin facilitarea prezentării de către statele membre a notificărilor privind circumstanțele care au condus la o eventuală suspendare și prin autorizarea Comisiei de a declanșa mecanismul din proprie inițiativă. În special, utilizarea mecanismului ar trebui să fie facilitată prin scurtarea perioadelor de referință și a termenelor, ceea ce ar permite o procedură mai rapidă, și prin extinderea motivelor posibile de suspendare, care ar trebui să includă creșterea substanțială a numărului de cereri de readmisie respinse pentru resortisanții unor țări terțe care au tranzitat țara terță respectivă în cazul în care un acord de readmisie încheiat de Uniune sau de un stat membru și țara terță în cauză prevede o astfel de obligație de readmisie. De asemenea, Comisia ar trebui să fie în măsură să declanșeze mecanismul în cazul în care țara terță nu cooperează în privința readmisiei, în special în cazul în care un acord de readmisie a fost încheiat între țara terță respectivă și Uniune.

               •Coerența cu dispozițiile existente în domeniul de politică

               Regulamentul (CE) nr. 539/2001 al Consiliului stabilește lista țărilor terțe ai căror resortisanți trebuie să dețină viză pentru trecerea frontierelor externe ale statelor membre și lista țărilor terțe ai căror resortisanți sunt exonerați de această obligație. Regulamentul (CE) nr. 539/2001 este aplicat de către toate statele membre, cu excepția Irlandei și a Regatului Unit, precum și de către Islanda, Liechtenstein, Norvegia și Elveția. Regulamentul face parte din politica comună în materie de vize a UE pentru perioadele de ședere de scurtă durată de până la 90 de zile într-un interval de 180 de zile.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Având în vedere faptul că propunerea va modifica politica comună a UE în domeniul vizelor, temeiul juridic al propunerii este articolul 77 alineatul (2) litera (a) din Tratatul privind funcționarea Uniunii Europene (TFUE). Propunerea de regulament va constitui o dezvoltare a acquis-ului Schengen.

               •Subsidiaritate, proporționalitate și alegerea instrumentului

                  Mecanismul de suspendare prevăzut în Regulamentul (CE) nr. 539/2001 face parte din politica comună a UE în domeniul vizelor. Obiectivul consolidării mecanismului, pentru ca acesta să devină mai eficace, prin extinderea sferei sale de aplicare și prin autorizarea Comisiei de a-l declanșa din proprie inițiativă, poate fi atins numai printr-o acțiune la nivelul Uniunii, și anume printr-o modificare a regulamentului. Statele membre nu pot acționa la nivel individual pentru a atinge obiectivul de politică. Nu există alte opțiuni (nelegislative) pentru atingerea obiectivului de politică.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

               Actualul mecanism de suspendare, introdus în decembrie 2013, nu a fost utilizat niciodată până în prezent; prin urmare, nu există nicio experiență practică în ceea ce privește mecanismul actual. Totuși, mai multe state membre au susținut că acest mecanism nu a fost folosit din cauza faptului că era prea dificil să se îndeplinească criteriile de declanșare și a duratei prea lungi a termenelor.

               •Consultări cu părțile interesate

                  Nevoia de garanții suplimentare în urma liberalizării vizelor pentru țările din vecinătatea Uniunii a fost discutată cu statele membre în cadrul reuniunii COREPER și în cadrul Grupului de lucru pentru vize. Sugestiile informale ale statelor membre privind revizuirea mecanismului de suspendare au fost luate în considerare la elaborarea prezentei propuneri.

               •Evaluarea impactului

                  Revizuirea mecanismului de suspendare ca atare nu generează impacturi economice directe sau de alt tip. Impactul politic și economic al eventualei suspendări a exonerării de obligația de a deține viză pentru resortisanții unei anumite țări terțe va trebui să fie evaluat în detaliu de către Comisie în fiecare caz în parte, atunci când examinează o notificare din partea unui stat membru și înainte de a stabili dacă se impun acțiuni. Prin urmare, nu este necesară realizarea unei evaluări a impactului pentru prezenta propunere.

               •Drepturi fundamentale

                  Propunerea nu are consecințe negative asupra protecției drepturilor fundamentale în Uniunea Europeană.

               4.IMPLICAȚII BUGETARE

                  Nu se aplică.

               5.ALTE ELEMENTE

               •Planuri de punere în aplicare și măsuri de monitorizare, evaluare și raportare

                  Comisia își va intensifica activitatea de monitorizare a situației în materie de migrație și de securitate care rezultă din deciziile recente privind liberalizarea vizelor, ceea ce îi va permite să utilizeze pe deplin posibilitățile oferite de mecanismul de suspendare revizuit, dacă va fi necesar.

               •Explicarea detaliată a dispozițiilor specifice ale propunerii

                  Prezenta propunere de revizuire a mecanismului de suspendare prevăzut la articolul 1a din Regulamentul (CE) nr. 539/2001 include următoarele elemente:

               –definiția circumstanțelor în care statele membre pot adresa o notificare Comisiei a fost modificată pentru a clarifica faptul că mecanismul de suspendare poate fi utilizat nu numai în „situații de urgență, ca soluție de ultim resort”, ci și, mai general, în cazul în care liberalizarea vizelor duce la o creștere semnificativă a migrației neregulamentare, a cererilor de azil nefondate sau a cererilor de readmisie respinse;

               –perioada de referință pentru compararea acestei situații cu situația din anul precedent sau cu cea anterioară liberalizării vizelor este redusă de la șase la două luni;

               –este suficient ca creșterea migrației neregulamentare, a cererilor de azil nefondate sau a cererilor de readmisie respinse să fie „substanțială”, în timp ce în prezent creșterea trebuie să fie „bruscă și substanțială”;

               –motivele de eventuală suspendare care pot fi notificate ar trebui să includă cererile de readmisie respinse pentru resortisanții unei alte țări terțe care au tranzitat țara terță respectivă, în cazul în care un acord de readmisie încheiat între Uniune sau un stat membru și țara terță în cauză prevede o astfel de obligație de readmisie;

               –se elimină limitarea în timp (șapte ani) a posibilității de a compara situația actuală cu situația anterioară liberalizării vizelor;

               –Comisiei i se oferă posibilitatea de a declanșa mecanismul de suspendare din proprie inițiativă în cazul în care deține informații concrete și fiabile cu privire la oricare dintre circumstanțele pe care statele membre le pot notifica sau cu privire la faptul că țara terță - într-un mod mai general - nu cooperează în materie de readmisie, în special în cazul în care un acord de readmisie la nivelul UE a fost încheiat cu țara terță respectivă. Această lipsă de cooperare poate, de exemplu, să constea în:

               –respingerea cererilor de readmisie sau nefurnizarea unui răspuns la acestea;

               –neeliberarea de documente de călătorie în scopul returnării în termenele specificate în acord sau neacceptarea documentelor de călătorie europene eliberate după expirarea termenelor menționate în acord;

               –încetarea sau suspendarea acordului.

               –În cazul în care Comisia, după examinarea circumstanțelor notificate (sau cu privire la care aceasta a primit informații concrete și fiabile) stabilește că se impun acțiuni, termenul pentru adoptarea actului de punere în aplicare care suspendă temporar exceptarea de la obligativitatea vizelor pentru țara terță în cauză se reduce de la trei luni la o lună.

               2016/0142 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               de modificare a Regulamentului (CE) nr. 539/2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație

               (Revizuirea mecanismului de suspendare)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 77 alineatul (2) litera (a),

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               hotărând în conformitate cu procedura legislativă ordinară,

               întrucât:

               (1)Regulamentul (CE) nr. 539/2001 al Consiliului
                  8
                stabilește lista țărilor terțe ai căror resortisanți trebuie să dețină viză pentru trecerea frontierelor externe ale statelor membre și lista țărilor terțe ai căror resortisanți sunt exonerați de această obligație.

               (2)Mecanismul de suspendare temporară a exceptării de la obligativitatea vizelor pentru resortisanții unei țări terțe care figurează pe lista din anexa II la regulamentul menționat anterior („mecanismul de suspendare”) ar trebui consolidat, astfel încât statele membre să poată notifica mai ușor circumstanțele care conduc la o eventuală suspendare, iar Comisia să poată să declanșeze mecanismul din proprie inițiativă.

               (3)În particular, utilizarea mecanismului ar trebui să fie înlesnită prin reducerea perioadelor de referință și a termenelor, ceea ce va accelera procedura, și prin extinderea motivelor posibile de suspendare, pentru a include creșterea semnificativă a numărului de cereri de readmisie respinse pentru resortisanții țărilor terțe care au tranzitat țara terță în cauză, atunci când obligația de readmisie este prevăzută printr-un acord de readmisie încheiat între Uniune sau un stat membru și acea țară terță. De asemenea, Comisia ar trebui să poată să declanșeze mecanismul în cazul în care țara terță nu cooperează în ceea ce privește readmisia, în special în cazul în care s-a încheiat un acord de readmisie între țara terță în cauză și Uniune.

               (4)Prezentul regulament constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului
                  9
               . Prin urmare, Regatul Unit nu participă la adoptarea prezentului regulament, nu are obligații în temeiul acestuia și nu face obiectul aplicării sale.

               (5)Prezentul regulament constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului
                  10
               . Prin urmare, Irlanda nu participă la adoptarea prezentului regulament, nu are obligații în temeiul acestuia și nu face obiectul aplicării sale.

               (6)În ceea ce privește Islanda și Norvegia, prezentul regulament constituie o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen, care intră sub incidența domeniului menționat la articolul 1 punctul B din Decizia 1999/437/CE a Consiliului
                  11
               .

               (7)În ceea ce privește Elveția, prezentul regulament constituie o dezvoltare a dispozițiilor acquis-ului Schengen în sensul Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen, care se încadrează în domeniul menționat la articolul 1 punctul B din Decizia 1999/437/CE, coroborat cu articolul 3 din Decizia 2008/146/CE a Consiliului
                  12
               .

               (8)În ceea ce privește Liechtenstein, prezentul regulament constituie o dezvoltare a dispozițiilor acquis-ului Schengen în sensul Protocolului semnat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen, care intră sub incidența domeniului menționat la articolul 1 punctul B din Decizia 1999/437/CE coroborat cu articolul 3 din Decizia 2011/350/UE a Consiliului
                  13
               ,

               ADOPTĂ PREZENTUL REGULAMENT:

               Articolul 1

               Articolul 1a din Regulamentul (CE) nr. 539/2001 se modifică după cum urmează.

               (1)La alineatul (1) se elimină următoarea sintagmă:

               „în situații de urgență, ca soluție de ultim resort,”.

               (2)Alineatul (2) se înlocuiește cu următorul text:

               „2.
                     Un stat membru poate să notifice Comisia dacă se confruntă, într-o perioadă de două luni, comparativ cu aceeași perioadă din anul precedent sau cu ultimele două luni care preced punerea în aplicare a exceptării de la obligativitatea vizelor pentru resortisanții unei țări terțe care figurează pe lista din anexa II, cu una sau mai multe dintre următoarele circumstanțe care nu poate fi remediată de statul membru, și anume:

               (a)
                     o creștere substanțială a numărului de resortisanți ai respectivei țări terțe care s-au dovedit a fi în situație de ședere pe teritoriul statului membru fără a avea acest drept;

               (b)
                     o creștere substanțială a numărului de cereri de azil din partea resortisanților respectivei țări terțe pentru care rata de recunoaștere este scăzută;

               (c)
                     o creștere substanțială a numărului de cereri de readmisie respinse trimise de statul membru respectivei țări terțe pentru resortisanții proprii sau, în cazul în care un acord de readmisie încheiat între Uniune și statul membru respectiv și respectiva țară terță prevede o astfel de obligație, pentru resortisanții țărilor terțe care au tranzitat țara terță respectivă.

               Notificarea menționată în primul paragraf precizează motivele pe care aceasta se întemeiază și cuprinde date și statistici pertinente, precum și o explicație detaliată a măsurilor preliminare pe care statul membru în cauză le-a luat în vederea remedierii situației. Comisia informează Parlamentul European și Consiliul de îndată ce primește o astfel de notificare.”

               (3)Se adaugă următorul alineat:

               „2a.
                     În cazul în care Comisia dispune de informații concrete și fiabile cu privire la circumstanțele menționate la alineatul (2) litera (a), (b) sau (c) sau cu privire la necooperarea țării terțe în materie de readmisie, în special în cazul în care s-a încheiat un acord de readmisie între țara terță respectivă și Uniune, de exemplu:

               –prin respingerea sau prin lipsa răspunsului la cererile de readmisie;

               –prin neeliberarea documentelor de călătorie în scopul returnării în termenele specificate în acord sau prin neacceptarea documentelor de călătorie europene eliberate după expirarea termenelor menționate în acord

               –sau prin rezilierea sau suspendarea acordului,

               Comisia poate, din proprie inițiativă, să informeze Parlamentul European și Consiliul. Aceste informații sunt echivalente unei notificări efectuate în temeiul alineatului (2).”

               (4)Alineatul (3) se înlocuiește cu următorul text:

               „3.
                     Comisia examinează orice notificare transmisă în temeiul alineatului (2), luând în considerare:

               (a)
                     existența oricăreia dintre situațiile descrise la alineatele (2) și (2a);

               (b)
                     numărul de state membre afectate de oricare dintre situațiile descrise la alineatele (2) și (2a);

               (c)
                     impactul general al creșterilor menționate la alineatul (2) asupra situației migrației în Uniune, astfel cum rezultă acesta din datele furnizate de statele membre sau din datele de care dispune Comisia;

               (d)
                     rapoartele întocmite de [Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene], de Biroul European de Sprijin pentru Azil sau de Oficiul European de Poliție (Europol), dacă circumstanțele o impun în cazul respectiv;

               (e)
                     chestiunea generală a ordinii publice și a securității interne, cu consultarea statului membru în cauză.

               Comisia informează Parlamentul European și Consiliul asupra rezultatelor examinării sale.”

               (5)La alineatul 4, cuvintele „trei luni” se înlocuiesc cu cuvintele „o lună”.

               Articolul 2

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în statele membre în conformitate cu tratatele.

               Adoptat la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 81, 21.3.2001, p. 1.

                     (2)
                  COM(2011) 290 final.

                     (3)
                  Regulamentul (UE) nr. 1289/2013 al Parlamentului European și al Consiliului din 11 decembrie 2013 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație , JO L 347, 20.12.2013, p. 74.

                     (4)
                  COM(2016) 142 final.

                     (5)
                  COM(2016) 236 final.

                     (6)
                  COM(2016) 279 final.

                     (7)
                  COM(2016) 277 final.

                     (8)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 81, 21.3.2001, p. 1.

                     (9)
                  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen, JO L 131, 1.6.2000, p. 43.

                     (10)
                  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen, JO L 64, 7.3.2002, p. 20.

                     (11)
                  Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen, JO L 176, 10.7.1999, p. 31.

                     (12)
                  Decizia 2008/146/CE a Consiliului din 28 ianuarie 2008 privind încheierea, în numele Comunității Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen, JO L 53, 27.2.2008, p. 1.

                     (13)
                  Decizia 2011/350/UE a Consiliului din 7 martie 2011 privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen, în ceea ce privește eliminarea controalelor la frontierele interne și circulația persoanelor, JO L 160, 18.6.2011, p. 19.


				|

		52014PC0597

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (UE) nr. 374/2014 privind reducerea sau eliminarea taxelor vamale aplicabile mărfurilor originare din Ucraina /* COM/2014/0597 final - 2014/0279 (COD) */

			   	EXPUNERE DE MOTIVE
1.           CONTEXTUL PROPUNERII
Regulamentul (UE) nr. 374/2014 privind
reducerea sau eliminarea taxelor vamale aplicabile mărfurilor originare
din Ucraina urma să fie aplicat până la data intrării în vigoare
sau a aplicării provizorii a titlului IV din Acordul de asociere. S-a
preconizat că Regulamentul (UE) nr. 374/2014 va înceta să se
aplice la 1 noiembrie 2014 cel târziu.
În cadrul declarației ministeriale comune
privind implementarea Acordului de asociere dintre UE și Ucraina
(AA/DCFTA) din 12 septembrie 2014 care a urmat consultărilor trilaterale
între Uniunea Europeană, Federația Rusă și Ucraina, partea
UE a convenit să propună statelor membre ale UE, ca parte a unui
proces de pace global în Ucraina, să amâne până la 31 decembrie 2015
aplicarea provizorie a DCFTA și să continue, în acest timp, aplicarea
măsurilor comerciale autonome ale UE în beneficiul Ucrainei. În
consecință, în vederea sprijinirii stabilității politice
și economice din Ucraina, Comisia Europeană ar propune prelungirea perioadei
de aplicare a Regulamentului (UE) nr. 374/2014 privind reducerea sau
eliminarea taxelor vamale aplicabile mărfurilor originare din Ucraina
până la 31 decembrie 2015.
Articolul 2 din Acordul de asociere cu
Ucraina prevede că respectarea principiilor democratice, a drepturilor
omului și a libertăților fundamentale, precum și
respectarea principiului statului de drept, promovarea respectării
principiului suveranității și al integrității
teritoriale, a inviolabilității frontierelor și a
independenței, precum și combaterea proliferării armelor de
distrugere în masă, a materialelor conexe și a vectorilor acestora
constituie elemente esențiale ale acordului respectiv. Preferințele
autonome prevăzute în Regulamentul (UE) nr. 374/2014 sunt
condiționate de respectarea acestor principii de către Ucraina.
Volumele/taxele acordate de UE în temeiul Regulamentului ATM din 2014
continuă să se aplice în 2015.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Nu se aplică.
3.           ELEMENTELE JURIDICE ALE
PROPUNERII
Temeiul juridic al propunerii îl
constituie articolul 207 alineatul (2) din Tratatul privind funcționarea
Uniunii Europene.
4.           IMPLICAȚIILE BUGETARE
Uniunea Europeană va suporta anual o
pierdere de venituri din taxe vamale în valoare de 487 milioane EUR (pierdere
brută). Totuși, aceste cifre sunt estimări, având în vedere
situația politică și economică din Ucraina și pot
suferi modificări.
2014/0279 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (UE) nr.
374/2014 privind reducerea sau eliminarea taxelor vamale aplicabile
mărfurilor originare din Ucraina
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207 alineatul (2),
având în vedere propunerea Comisiei Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)       Ucraina este un stat partener
prioritar în cadrul politicii europene de vecinătate (PEV) și al
Parteneriatului estic. Uniunea Europeană caută relații din ce în
ce mai strânse cu Ucraina, în vederea asocierii politice și a
integrării economice a Ucrainei cu Uniunea Europeană. În acest sens,
Uniunea Europeană și Ucraina au negociat în 2007-2011 un Acord de
asociere, care include o zonă de liber schimb aprofundat și
cuprinzător (DCFTA), acord semnat de ambele părți la data de 27
iunie 2014. În temeiul dispozițiilor DCFTA, Uniunea Europeană și
Ucraina au prevăzut să creeze o zonă de liber schimb pe
parcursul unei perioade de tranziție de cel mult 10 ani de la data
intrării în vigoare a Acordului de asociere, în conformitate cu articolul
XXIV din Acordul General pentru Tarife și Comerț 1994.
(2)       Având în vedere
provocările fără precedent în materie de securitate,
politică și economie cu care se confruntă Ucraina și în
scopul sprijinirii economiei acesteia, s-a decis să se anticipeze
aplicarea listei de concesii prevăzută în anexa I-A la Acordul de
asociere dintre UE și Ucraina, prin intermediul preferințelor
comerciale autonome prevăzute în Regulamentul (UE) nr. 374/2014.
Având în vedere provocările cu care se confruntă în continuare
Ucraina, aplicarea Regulamentului (UE) nr. 374/2014 se prelungește
până la 31 decembrie 2015. Din motive de previzibilitate, taxele vamale
și accesul la contingentele tarifare ar trebui să rămână,
în urma prelungirii, aceleași ca și în 2014.
(3)       Articolul 2 din Acordul
de asociere cu Ucraina prevede că respectarea principiilor democratice, a
drepturilor omului și a libertăților fundamentale, precum
și respectarea principiului statului de drept, promovarea respectării
principiului suveranității și al integrității
teritoriale, a inviolabilității frontierelor și a
independenței, precum și combaterea proliferării armelor de
distrugere în masă, a materialelor conexe și a vectorilor acestora
constituie elemente esențiale ale acordului respectiv. Preferințele
autonome prevăzute în Regulamentul (UE) nr. 374/2014 vor fi, de
asemenea, condiționate de respectarea acestor principii de către
Ucraina. În scopul alinierii Regulamentului (UE) nr. 374/2014 cu practica
Uniunii și cu alte instrumente ale politicii comerciale a UE, este necesar
să se introducă posibilitatea de a suspenda temporar preferințele
în cazul nerespectării principiilor fundamentale ale drepturilor omului,
democrației și statului de drept de către Ucraina.
(4)       Având în vedere caracterul
urgent al acestei chestiuni, este important să se aplice o derogare de la
termenul de opt săptămâni menționat la articolul 4 din
Protocolul nr. 1 privind rolul parlamentelor naționale în Uniunea
Europeană, anexat la Tratatul privind Uniunea Europeană și la
Tratatul privind funcționarea Uniunii Europene,
ADOPTĂ PREZENTUL REGULAMENT:
Articolul 1
Regulamentul (UE) nr. 374/2014 se
modifică după cum urmează:
(1)          Articolul 1 se
înlocuiește cu următorul text:
„Articolul 1
Regimuri
preferențiale
Taxele vamale pentru mărfurile originare
din Ucraina se reduc sau se elimină în conformitate cu anexa I. În cazul
în care se face trimitere, în anexa respectivă, la categoriile în etapa
eliminării, rata de bază a taxelor pentru 2014 și 2015 se
elimină în cazul categoriei 0 și se reduce cu 25 % în cazul
categoriei 3, cu 16,7 % în cazul categoriei 5 și cu 12,5 % pentru
categoria 7.”;
(2)          La articolul 2, se
adaugă următoarea literă (e):
„(e) respectarea principiilor democratice, a
drepturilor omului și a libertăților fundamentale, precum
și respectarea principiului statului de drept prevăzute la
articolul 2 din Acordul de asociere cu Ucraina.”;
(3)          La articolul 7, al doilea
paragraf se înlocuiește cu următorul text:
„Se aplică până la 31 decembrie 2015.
(4)          Anexele II și III se
înlocuiesc cu textul prevăzut în anexele I și, respectiv, II la
prezentul regulament.
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Se aplică de la 2 noiembrie 2014.
Adoptat la Bruxelles,
Pentru Parlamentul European                       Pentru
Consiliu
Președintele                                                  Președintele
ANEXA I
„ANEXA II
Fără a aduce atingere regulilor de interpretare a
Nomenclaturii combinate, textul descrierii produselor trebuie considerat ca
având o valoare pur indicativă, domeniul de aplicare al regimului
preferențial fiind determinat, în contextul prezentei anexe, de codurile
NC existente la momentul adoptării prezentului regulament.
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.1.2015 și 31.12.2015 (în tone greutate netă, cu excepția cazului în care se specifică altfel)
 09.3050 || 0204 22 50 0204 22 90 0204 23 0204 42 30 0204 42 50 0204 42 90 0204 43 10 0204 43 90 || Chiulotă sau semichiulotă de animale din specia ovine, alte părți nedezosate (excluzând carcase sau semicarcase, cască sau semicască și spinali și/sau șa sau semispinali și/sau semișa), proaspete sau refrigerate Carne dezosată de animale din specia ovine, proaspătă sau refrigerată Carne de animale din specia ovine în bucăți nedezosate, congelate (cu excepția carcaselor și a jumătăților de carcase și a căștilor și semicăștilor) Carne de miel congelată, dezosată Carne de animale din specia ovine congelată, dezosată || 1 500 || 1 500
 09.3051 || 0409 || Miere naturală || 5 000 || 5 000
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.1.2015 și 31.12.2015 (în tone greutate netă, cu excepția cazului în care se specifică altfel)
 09.3052 || 1701 12 1701 91 1701 99 1702 20 10 1702 90 30 1702 90 50 1702 90 71 1702 90 75 1702 90 79 1702 90 80 1702 90 95 || Zahăr brut din sfeclă de zahăr fără adaos de aromatizanți sau coloranți Zahăr, altul decât zahărul brut Zahăr de arțar în stare solidă, cu adaos de aromatizanți sau de coloranți Izoglucoză în stare solidă, cu un conținut de fructoză de 50| % din greutate, în stare uscată Maltodextrine în stare solidă și sirop de maltodextrine, cu un conținut de fructoză de 50| % din greutate, în stare uscată Zaharuri și melase caramelizate Sirop de inulină Alte zaharuri, inclusiv zahăr invertit și alte zaharuri și amestecuri de sirop de zahăr cu un conținut de fructoză de 50| % din greutate, în stare uscată || 20 070 || 20 070
 09.3053 || 1702 30 1702 40 1702 60 || Glucoză și sirop de glucoză, care nu conține fructoză sau cu un conținut de fructoză sub 50| % din greutate, în stare uscată, cu excepția zahărului invertit Alte fructoze și siropuri de fructoză cu un conținut de fructoză peste 50| % din greutate, în stare uscată, cu excepția zahărului invertit || 10 000 || 10 000
 09.3054 || 2106 90 30 2106 90 55 2106 90 59 || Siropuri de izoglucoză, aromatizate sau cu adaos de coloranți Siropuri de glucoză sau de maltodextrină, aromatizate sau cu adaos de coloranți Siropuri de zahăr, aromatizate sau cu adaos de coloranți (cu excepția siropurilor de izoglucoză, de lactoză, de glucoză sau de maltodextrină) || 2 000 || 2 000
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și până la 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.01.2015 și 31.12.2015 (în tone greutate netă, cu excepția cazului în care se specifică altfel)
 09.3055 || Ex 1103 19 20 1103 19 90 1103 20 90 1104 19 10 1104 19 50 1104 19 61 1104 19 69 1104 29 1104 30 || Crupe de orz Crupe și griș din cereale (altele decât grâu, secară, ovăz, porumb, orez și orz) Pelete din cereale (altele decât grâu, secară, ovăz, porumb, orez și orz) Boabe de grâu presate sau sub formă de fulgi Boabe de porumb presate sau sub formă de fulgi Boabe de orz presate Boabe de orz sub formă de fulgi Alte boabe prelucrate (de exemplu decojite, lustruite, tăiate sau zdrobite), altele decât de ovăz, de secară sau de porumb Germeni de cereale, întregi, presați, sub formă de fulgi sau zdrobiți || 6 300 || 6 300
 09.3056 || 1107 1109 || Malț, chiar prăjit Gluten de grâu, chiar uscat || 7 000 || 7 000
 09.3057 || 1108 11 1108 12 1108 13 || Amidon de grâu Amidon de porumb Fecule de cartofi || 10 000 || 10 000
 09.3058 || 3505 10 10 3505 10 90 3505 20 30 3505 20 50 3505 20 90 || Dextrine și alte amidonuri și fecule modificate (excluzând amidonuri și fecule esterificate sau eterificate) Cleiuri, cu un conținut de amidon sau de fecule, de dextrină sau de alte amidonuri sau fecule modificate de minimum 25 % din greutate || 1 000 || 1 000
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și până la 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.01.2015 și 31.12.2015 (în tone greutate netă, cu excepția cazului în care se specifică altfel)
 09.3059 || 2302 10 2302 30 2302 40 10 2302 40 90 2303 10 11 || Tărâțe, spărturi și alte reziduuri, chiar aglomerate sub formă de pelete, provenite din măcinarea, presarea, cernerea sau din alte procedee de prelucrare a cerealelor (cu excepția celor de orez) Reziduuri rezultate de la fabricarea amidonului din porumb (cu excepția substanțelor concentrate de înmuiere), cu un conținut de proteine, calculat în materia uscată, mai mare de 40 % din greutate || 16 000 || 16 000
 09.3060 || 0711 51 2003 10 || Ciuperci din genul Agaricus conservate provizoriu (de exemplu cu gaz sulfuros, în saramură, în apă sulfuroasă sau în alte soluții care asigură provizoriu conservarea lor), dar improprii consumului alimentar în această stare Ciuperci din genul Agaricus, preparate sau conservate altfel decât în oțet sau acid acetic || 500 || 500
 09.3061 || 0711 51 || Ciuperci din genul Agaricus conservate provizoriu (de exemplu cu gaz sulfuros, în saramură, în apă sulfuroasă sau în alte soluții care asigură provizoriu conservarea lor), dar improprii consumului alimentar în această stare || 500 || 500
 09.3062 || 2002 || Tomate preparate sau conservate altfel decât în oțet sau acid acetic || 10 000 || 10 000
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.1.2015 și 31.12.2015 (în tone greutate netă, cu excepția cazului în care se specifică altfel)
 09.3063 || 2009 61 90 2009 69 11 2009 69 71 2009 69 79 2009 69 90 2009 71 2009 79 || Suc de struguri (inclusiv must de struguri), cu o valoare Brix de maximum 30, cu o valoare de peste 18 EUR/100 kg greutate netă Suc de struguri (inclusiv must de struguri), cu o valoare Brix de peste 67, cu o valoare de maximum 22 EUR/100 kg greutate netă Suc de struguri (inclusiv must de struguri), cu o valoare Brix de peste 30, dar de maximum 67, cu o valoare de peste 18 EUR/100 kg greutate netă Suc de mere || 10 000 || 10 000
 09.3064 || 0403 10 51 0403 10 53 0403 10 59 0403 10 91 0403 10 93 0403 10 99 0403 90 71 0403 90 73 0403 90 79 0403 90 91 0403 90 93 0403 90 99 || Lapte acru, lapte și smântână covăsite, iaurt, chefir și alte sortimente de lapte și smântână fermentate sau acrite, chiar concentrate, aromatizate sau cu adaos de fructe sau de cacao || 2 000 || 2 000
 09.3065 || 0405 20 10 0405 20 30 || Pastă din lapte pentru tartine, cu un conținut de grăsimi egal cu sau mai mare de 39 %, dar de maximum 75 % din greutate || 250 || 250
 09.3066 || 0710 40 0711 90 30 2001 90 30 2004 90 10 2005 80 || Porumb dulce || 1 500 || 1 500
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.1.2015 și 31.12.2015 (în tone greutate netă, cu excepția cazului în care se specifică altfel)
 09.3067 || 1702 50 1702 90 10   Ex 1704 90 99       1806 10 30 1806 10 90     Ex 1806 20 95               Ex 1901 90 99             2101 12 98 2101 20 98 3302 10 29   || Fructoză chimic pură Maltoză chimic pură   Alte produse zaharoase fără cacao, cu un conținut de zaharoză de minimum 70 % din greutate   Pudră de cacao, cu un conținut de minimum 65 % din greutate zaharoză sau izoglucoză exprimată ca zaharoză   Alte preparate prezentate fie sub formă de blocuri, calupuri sau bare în greutate de peste 2 kg, fie sub formă de lichid, pastă, pudră, granule sau alte forme similare, în recipiente sau în ambalaje directe, cu un conținut de peste 2 kg, care conțin mai puțin de 18 % din greutate unt de cacao și minimum 70 % din greutate zaharoză   Alte preparate alimentare din făină, crupe, griș, amidon, fecule sau extracte de malț, care nu conțin cacao sau care conțin cacao într-o proporție de sub 40 % din greutate, calculată pe o bază complet degresată, cu un conținut de zaharoză de minimum 70 % din greutate   Preparate pe bază de cafea, de ceai sau de maté Amestecuri de substanțe odoriferante și amestecuri care au la bază una sau mai multe dintre aceste substanțe, de tipul celor utilizate în industria băuturilor, conținând toți agenții aromatizanți care caracterizează o băutură, cu o tărie alcoolică dobândită de maximum 0,5 % vol. || 2 000 || 2 000
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.1.2015 și 31.12.2015 (în tone greutate netă, cu excepția cazului în care se specifică altfel)
 09.3068 || 1903 1904 30 || Tapioca și înlocuitorii săi preparați din fecule, sub formă de fulgi, granule, boabe mici, criblură sau alte forme similare Grâu numit bulgur   || 2 000 || 2 000
 09.3069 || 1806 20 70 2106 10 80 2202 90 99 || Preparate numite „chocolate milk crumb” Alte concentrate de proteine și substanțe proteice texturate Băuturi nealcoolice altele decât apa, cu un conținut de grăsimi de minimum 2% din greutate provenite din produse de la pozițiile 0401 - 0404 || 300 || 300
 09.3070 || 2106 90 98 || Alte preparate alimentare nedenumite și necuprinse în altă parte || 2 000 || 2 000
 09.3071 || 2207 10 2208 90 91 2208 90 99 2207 20 || Alcool etilic nedenaturat Alcool etilic denaturat și alte distilate denaturate, cu orice titru || 27 000 || 27 000
 09.3072 || 2402 10 2402 20 90     || Țigări de foi (inclusiv cele cu capete tăiate) și trabucuri, care conțin tutun Țigarete care conțin tutun, care nu conțin cuișoare || 2 500 || 2 500
 Nr. de ordine || Cod NC || Descrierea mărfurilor || Cantitate pentru perioada contingentară cuprinsă între data de intrare în vigoare a prezentului regulament și 31.12.2014 (în tone greutate netă, cu excepția cazului în care se specifică altfel) || Cantitate pentru perioada contingentară cuprinsă între 1.1.2015 și 31.12.2015 (în tone greutate netă, cu excepția cazului în care se specifică altfel)
 09.3073 || 2905 43 2905 44 3824 60 || Manitol D-glucitol (sorbitol) Sorbitol, altul decât cel de la subpoziția 2905 44 || 100   || 100
 09.3074 || 3809 10 10 3809 10 30 3809 10 50 3809 10 90 || Agenți de apretare sau finisare, acceleratori de vopsire sau de fixare a substanțelor colorante și alte produse și preparate (de exemplu produse pentru scrobit și preparate pentru mordansare), de felul celor folosite în industria textilă, industria hârtiei, industria pielăriei sau în alte industrii similare, nedenumite și necuprinse în altă parte, pe bază de substanțe amilacee || 2 000 || 2 000
 09.3075 || 0703 20 || Usturoi în stare proaspătă sau refrigerată || 500 || 500
 09.3076 || 1004 || Ovăz || 4 000 || 4 000
”
ANEXA II
„ANEXA III
Contingente
tarifare pentru anumite produse agricole menționate la articolul 3
alineatul (3)
 Produsul || Clasificarea tarifară || Cantitate pentru perioada contingentară cuprinsă între data de intrare în vigoare a prezentului regulament și 31.12.2014   || Cantitate pentru perioada contingentară cuprinsă între 1.1.2015 și 31.12.2015
 Carne de vită || 0201.10.(00) 0201.20.(20-30-50-90) 0201.30.(00) 0202.10.(00) 0202.20.(10-30-50-90) 0202.30.(10-50-90) || 12 000 tone/an, exprimate în greutate netă || 12 000 tone/an, exprimate în greutate netă
 Carne de porc || 0203.11.(10) 0203.12.(11-19) 0203.19.(11-13-15-55-59) 0203.21.(10) 0203.22.(11-19) 0203.29.(11-13-15-55-59) || 20 000 tone/an exprimate în greutate netă   + 20 000 tone/an exprimate în greutate netă [pentru codurile NC 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59)] || 20 000 tone/an exprimate în greutate netă   + 20 000 tone/an exprimate în greutate netă [pentru codurile NC 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59)]
 Carne de păsări de curte și preparate din carne de păsări de curte || 0207.11.(30-90) 0207.12.(10-90) 0207.13.(10-20-30-50-60-99) 0207.14.(10-20-30-50-60-99) 0207.24.(10-90) 0207.25.(10-90) 0207.26.(10-20-30-50-60-70-80-99) 0207.27.(10-20-30-50-60-70-80-99) 0207.32.(15-19-51-59-90) 0207.33.(11-19-59-90) 0207.35.(11-15-21-23-25-31-41-51-53-61-63-71-79-99) 0207.36.(11-15-21-23-31-41-51-53-61-63-79-90) 0210.99.(39) 1602.31.(11-19-30-90) 1602.32.(11-19-30-90) 1602.39.(21) || 16 000 tone/an exprimate în greutate netă     + 20 000 tone/an exprimate în greutate netă [pentru codul NC 0207.12.(10-90)] || 16 000 tone/an exprimate în greutate netă     + 20 000 tone/an exprimate în greutate netă [pentru codul NC 0207.12.(10-90)]
 Lapte, smântână, lapte condensat și iaurturi || 0401.10.(10-90) 0401.20.(11-19-91-99) 0401.30.(11-19-31-39-91-99) 0402.91.(10-30-51-59-91-99) 0402.99.(10-31-39-91-99) 0403.10.(11-13-19-31-33-39) 0403.90.(51-53-59-61-63-69) || 8 000 tone/an exprimate în greutate netă   || 8 000 tone/an exprimate în greutate netă
 Lapte praf || 0402.10.(11-19-91-99) 0402.21.(11-17-19-91-99) 0402.29.(11-15-19-91-99) 0403.90.(11-13-19-31-33-39) 0404.90.(21-23-29-81-83-89) || 1 500 tone/an exprimate în greutate netă   || 1 500 tone/an exprimate în greutate netă
 Unt și pastă din lapte pentru tartine || 0405.10.(11-19-30-50-90) 0405.20.(90) 0405.90.(10-90) || 1 500 tone/an exprimate în greutate netă   || 1 500 tone/an exprimate în greutate netă
 Ouă și albumine || 0407.00.(30) 0408.11.(80) 0408.19.(81-89) 0408.91.(80) 0408.99.(80) 3502.11.(90) 3502.19.(90) 3502.20.(91-99) || 1 500 tone/an exprimate în echivalent ou în coajă + 3 000 tone/an exprimate în greutate netă [pentru codul NC 0407.00.(30)] || 1 500 tone/an exprimate în echivalent ou în coajă + 3 000 tone/an exprimate în greutate netă [pentru codul NC 0407.00.(30)]
 Grâu comun, făină și aglomerate sub formă de pelete || 1001.90.(99) 1101.00.(15-90) 1102.90.(90) 1103.11.(90) 1103.20.(60) || 950 000 tone/an   || 950 000 tone/an
 Orz, făină și aglomerate sub formă de pelete || 1003.00.(90) 1102.90.(10) 1103.20.(20) || 250 000 tone/an   || 250 000 tone/an
 Porumb, făină și aglomerate sub formă de pelete || 1005.90.(00) 1102.20.(10-90) 1103.13.(10-90) 1103.20.(40) 1104.23.(10-30-90-99) || 400 000 tone/an   || 400 000 tone/an
”